Ontstoke betogers oor die wêreld heen wil nou die koppe van koloniale standbeelde sien waai ná die dood van George Floyd in Minneapolis in die VSA.
Standbeelde in Engeland is noodgedwonge afgesper terwyl betogers in Frankryk in hulle spore gestuit is toe hulle ’n gedenkteken uit ’n Paryse museum wou verwyder.
Die owerhede in Londen het verlede week ’n oorlogsgedenksteen en ’n standbeeld van Winston Churchill afgesper in reaksie op verwagte optogte deur teenrassisme-betogers.
Dít nadat ’n standbeeld van die slawehandelaar Edward Colston in Bristol deur betogers omgestamp en in die hawe gegooi is. Die standbeeld sal nou in ’n museum bewaar word, het die stad se owerhede gesê.
Vier aktiviste het selfs Vrydag ’n 19de-eeuse Afrika-begrafnispaal uit sy staanplek by ’n Paryse museum verwyder om dit aan Afrika te gee in protes teen misbruik van die koloniale era.
Ek skaam my vir die mense. Want alles wat deur meeste Koloniale gedoen was, het die toekoms geskep en kan baie voor dankie se. Maar die meerderheid ken niks meer nie. Net van hoor af want die nuwe genirasie is oningelig en dink hulle weet alles deur valse internet snert.